
న్యూఢిల్లీ : ప్రధానమంత్రి నరేంద్ర మోదీ 35వ ‘మనసులో మాట’ రేడియో కార్యక్రమంలో ఆదివారం మాట్లాడుతూ కొత్త పండుగ గురించి చెప్పారు. ప్రకృతి, రైతు సంక్షేమంతో మన పండుగలు అనుసంధానమై ఉంటాయన్నారు. హిందువులు వినాయక చవితిని జరుపుకుంటున్నారని, జైనులు శనివారం సంవత్సరి పర్వ జరుపుకున్నారని చెప్పారు. పరిశుభ్రత కోసం కూడా పండుగ చేసుకోవాలన్నారు. పర్యావరణ హితంగా పండుగలు చేసుకోవాలని పిలుపునిచ్చారు. వినాయక చవితిని పర్యావరణానికి అనుకూలంగా జరుపుకోవడానికి ప్రజలు చేస్తున్న కృషిని ప్రశంసించారు. వినాయక చవితి, ఓణం పండుగల సందర్భంగా ప్రజలకు శుభాకాంక్షలు తెలిపారు.స్వచ్ఛ భారత్ కార్యక్రమం గురించి మాట్లాడుతూ ఇప్పటి వరకు 2.30 లక్షల గ్రామాలు బహిరంగ మల, మూత్ర విసర్జనకు దూరమయ్యాయని తెలిపారు. అక్టోబరు 2న గాంధీ జయంతి సందర్భంగా ఆ తేదీకి 15 రోజుల ముందు నుంచి ‘పరిశుభ్రతే సేవ’ అనే కార్యక్రమాన్ని ప్రారంభించాలని పిలుపునిచ్చారు. పరిశుభ్రతకు ఎక్కువ ప్రాధాన్యం ఇవ్వాలన్నారు.మనం బాల్యం నుంచి ‘అహింస పరమో ధర్మః’ అని చెప్పుకుంటున్నామని, దానిని ఆచరించాలని చెప్పారు. గాంధీ, బుద్ధుడు జన్మించిన ఈ నేలలో హింసకు తావులేదన్నారు.

newdhilly : pradhaanamantri narendra modii 35va ‘manasulo maata’ radio kaaryakramamlo aadivaaram maatlaadutuu kotta panduga gurinchi cheppaaru. prakruti, raitu sankshemamto mana pandugalu anusandhaanamai untaayannaaru. hinduvulu vinayaka chavitini jarupukuntunnaarani, jainulu sanivaaram samvatsari parva jarupukunnarani cheppaaru. parisubhrata kosam kuudaa panduga chesukovalannaru. paryaavarana hitamgaa pandugalu chesukovalani pilupunicchaaru. vinayaka chavitini paryaavaranaaniki anukuulamgaa jarupukovadaaniki prajalu chestunna krushini prasamsinchaaru. vinayaka chaviti, onam pandugala sandarbhamgaa prajalaku subhaakaankshalu telipaaru.swachcha bharat kaaryakramam gurinchi maatlaadutuu ippati varaku 2.30 lakshala graamaalu bahiranga mala, mootra visarjanaku dooramayyaayani telipaaru. aktobaru 2na gaandhi jayanti sandarbhamgaa aa teedeeki 15 rojula mundu nunchi ‘parisubhrate seva’ ane kaaryakramaanni praarambhinchaalani pilupunicchaaru. parisubhrataku ekkuva praadhaanyam ivvaalannaaru.manam balyam nunchi ‘ahimsa paramo dharmah’ ani cheppukuntunnamani, daanini aacharinchaalani cheppaaru. gaandhi, buddhudu janminchina ee neelalo himsaku taavuledannaaru.